Det er hos SuperBrugsen i Løkken, man har tradition for op til jul at slå et slag for medisterpølsen. Søndag var det således 26. gang, der var store medisterpølse-dag. Og kunderne strømmer til. Inden for den første time i åbningstiden blev der langet omkring to ton medister over disken - og så til samme pris som for 26 år siden; nemlig 9,95 kr. pr. halve kilo. Og inden søndagen var omme var der solgt intet mindre end fire ton medisterpølse.

Opsummering:
Hvis der er noget, der kan trække kunder til butikken, så er det et godt tilbud. Det ved man i Løkken, hvor der traditionen tro er store medister-dag - til billige penge.